CELEX: 32021R1421
Language: hu
Date: 2021-08-30 00:00:00
Title: A Bizottság (EU) 2021/1421 rendelete (2021. augusztus 30.) az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IFRS 16 nemzetközi pénzügyi beszámolási standard tekintetében történő módosításáról (EGT-vonatkozású szöveg)

2021.8.31.   
               
               
                  HU
               
               
                  Az Európai Unió Hivatalos Lapja
               
               
                  L 305/17
               
            
         A BIZOTTSÁG (EU) 2021/1421 RENDELETE
         (2021. augusztus 30.)
         az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IFRS 16 nemzetközi pénzügyi beszámolási standard tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a nemzetközi számviteli standardok alkalmazásáról szóló, 2002. július 19-i 1606/2002/EK európai parlamenti és tanácsi rendeletre (1) és különösen annak 3. cikke (1) bekezdésére,
         mivel:
         
                     (1)
                  
                  
                     Az 1126/2008/EK bizottsági rendelettel (2) elfogadásra kerültek egyes, 2008. október 15-én érvényben lévő nemzetközi standardok és értelmezések.
                  
               
                     (2)
                  
                  
                     A COVID19-világjárvány példátlan külső sokkhatást okozott az Unió és gazdasága számára, és olyan intézkedéseket tett szükségessé, amelyek célja, hogy lehetőség szerint enyhítsék a polgárokra és a vállalkozásokra gyakorolt káros hatásokat.
                  
               
                     (3)
                  
                  
                     A tagállamok és az Unió intézkedéseket hoztak annak érdekében, hogy pénzügyi könnyítéseket nyújtsanak a vállalkozásoknak – ideértve az állami és a magánkezdeményezésű fizetési moratóriumokat is –, és így megelőzzék a szükségtelen csődöket valamint a munkahelyek megszűnését, továbbá támogassák a gyors helyreállítást.
                  
               
                     (4)
                  
                  
                     2020. március 28-án a Nemzetközi Számviteli Standard Testület (IASB) közzétette „A Covid19-re tekintettel nyújtott bérleti könnyítések (Az IFRS 16 standard módosítása)” című dokumentumot, amelyet az (EU) 2020/1434 bizottsági rendelet (3) fogadott el.
                  
               
                     (5)
                  
                  
                     2021. március 31-én az IASB közzétette „A Covid19-re tekintettel nyújtott bérleti könnyítések 2021. június 30. után (Az IFRS 16 standard módosítása)” című dokumentumot.
                  
               
                     (6)
                  
                  
                     Az IFRS 16 Lízingek nemzetközi pénzügyi beszámolási standard módosítása a lízingbevevők számára az eredetileg 2021. június 30-án vagy azt megelőzően esedékes fizetések tekintetében fizetési kedvezményt tartalmazó lízingszerződések esetében a COVID19-re tekintettel nyújtott, opcionális, ideiglenes működési könnyítést kiterjeszti az eredetileg 2022. június 30-án vagy azt megelőzően esedékes fizetések tekintetében fizetési kedvezményt tartalmazó lízingszerződésekre.
                  
               
                     (7)
                  
                  
                     Az Európai Pénzügyi Beszámolási Tanácsadó Csoporttal folytatott konzultációt követően a Bizottság arra a következtetésre jutott, hogy az IFRS 16 Lízingek standard módosítása megfelel az 1606/2002/EK rendelet 3. cikkének (2) bekezdésében megállapított elfogadási kritériumoknak.
                  
               
                     (8)
                  
                  
                     Az 1126/2008/EK rendeletet ezért ennek megfelelően módosítani kell.
                  
               
                     (9)
                  
                  
                     Az IASB az IFRS 16 Lízingek standard módosítása hatálybalépésének napjaként 2021. április 1-jét tűzte ki. Ezért e rendelet rendelkezéseit az érintett kibocsátók jogbiztonsága és az 1126/2008/EK rendeletben megállapított más számviteli standardokkal való összhang érdekében visszamenőleges hatállyal kell alkalmazni.
                  
               
                     (10)
                  
                  
                     A COVID19-cel kapcsolatosan biztosított, említett működési könnyítések sürgősségére tekintettel e rendeletnek az Európai Unió Hivatalos Lapjában való kihirdetését követő napon hatályba kell lépnie.
                  
               
                     (11)
                  
                  
                     Az e rendeletben előírt intézkedések összhangban vannak a Számviteli Szabályozó Bizottság véleményével,
                  
               ELFOGADTA EZT A RENDELETET:
         
            1. cikk
            Az 1126/2008/EK rendelet mellékletében az IFRS 16 Lízingek nemzetközi pénzügyi beszámolási standard e rendelet mellékletének megfelelően módosul.
         
         
            2. cikk
            Az 1. cikkben említett módosításokat 2021. április 1-jétől minden társaságnak alkalmaznia kell a legkésőbb 2021. január 1-jén vagy azt követően kezdődő pénzügyi évekre.
         
         
            3. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. augusztus 30-án.
            
               
                  a Bizottság részéről
               
               
                  az elnök
               
               
                  UrsulaVON DER LEYEN
            
         
         
            (1)  HL L 243., 2002.9.11., 1. o.
         
         
            (2)  A Bizottság 1126/2008/EK rendelete (2008. november 3.) az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról (HL L 320., 2008.11.29., 1. o.).
         
            (3)  A Bizottság (EU) 2020/1434 rendelete (2020. október 9.) az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IFRS 16 nemzetközi pénzügyi beszámolási standard tekintetében történő módosításáról (HL L 331., 2020.10.12., 20. o.).
      
      
         
            MELLÉKLET
            A Covid19-re tekintettel nyújtott bérleti könnyítések 2021. június 30. után
            Az IFRS 16 standard módosítása
            Az IFRS 16 Lízingek standard módosítása
            A 46B. bekezdés módosul. A standard kiegészül a C1C. és a C20BA–C20BC. bekezdéssel.
            Lízingbevevő
            
               Értékelés
            
            
               
                  Későbbi értékelés
               
            
            
               Lízingmódosítások
            
            
                     
                        46B.
                     
                     
                        A 46A. bekezdés szerinti gyakorlati megoldás kizárólag azokra a bérleti könnyítésekre alkalmazandó, amelyeket a Covid19-világjárvány közvetlen következményeként nyújtanak, és kizárólag az összes alábbi feltétel teljesülése esetén:
                        
                                    a)
                                 
                                 
                                    a lízingfizetések módosítása következtében a lízing felülvizsgált ellenértéke lényegében megegyezik a módosítást közvetlenül megelőző lízingfizetéssel, vagy kevesebb annál;
                                 
                              
                                    b)
                                 
                                 
                                    a lízingfizetések csökkentése csak az eredetileg 2022. június 30-án vagy azt megelőzően esedékes fizetéseket érinti (egy bérleti könnyítés például akkor felelne meg ennek a feltételnek, ha az a 2022. június 30-án vagy azt megelőzően fizetendő lízingfizetések csökkentését, és az azt követően fizetendő lízingfizetések emelkedését eredményezné); valamint
                                 
                              
                                    c)
                                 
                                 
                                    a lízing egyéb feltételei nem változnak lényegesen.
                                 
                              
                  
               
                  
                     C. függelék
                  
                  Hatálybalépés napja és áttérés
                  Hatálybalépés napja
                  
                           
                              C1C.
                           
                           
                              A 2021 márciusában kibocsátott, A Covid19-re tekintettel nyújtott bérleti könnyítések 2021. június 30. után megjelölésű módosítás módosította a 46B. bekezdést, és beiktatta a C20BA–C20BC. bekezdést. A lízingbevevőnek ezt a módosítást a 2021. április 1-jén vagy azt követően kezdődő éves beszámolási időszakokra kell alkalmaznia. A korábbi alkalmazás megengedett, beleértve a 2021. március 31-én közzétételre nem engedélyezett pénzügyi kimutatásokat is.
                           
                        Áttérés
                  
                     A lízingbevevők számára a Covid19-re tekintettel nyújtott bérleti könnyítések
                  
                  
                           
                              C20BA.
                           
                           
                              A lízingbevevőnek visszamenőlegesen kell alkalmaznia A Covid19-re tekintettel nyújtott bérleti könnyítések 2021. június 30. után megjelölésű módosítást (lásd a C1C. bekezdést), a felhalmozott eredmény (vagy adott esetben a saját tőke más megfelelő komponense) nyitóegyenlegének helyesbítéseként megjelenítve e módosítás első alkalmazásának halmozott hatását azon éves beszámolási időszak kezdetén, amelyben a lízingbevevő először alkalmazza a módosítást.
                           
                        
                           
                              C20BB.
                           
                           
                              Abban a beszámolási időszakban, amelyben a lízingbevevő először alkalmazza A Covid19-re tekintettel nyújtott bérleti könnyítések 2021. június 30. után megjelölésű módosítást, a lízingbevevő nem köteles közzétenni az IAS 8 standard 28. bekezdésének (f) pontjában előírt információkat.
                           
                        
                           
                              C20BC.
                           
                           
                              E standard 2. bekezdésének alkalmazása során a lízingbevevőnek a 46A. bekezdésben foglalt gyakorlati megoldást az arra alkalmas, hasonló jellegű szerződésekre hasonló körülmények között következetes módon kell alkalmaznia, függetlenül attól, hogy a szerződés A Covid19-re tekintettel nyújtott bérleti könnyítések (lásd a C1A. bekezdést) vagy A Covid19-re tekintettel nyújtott bérleti könnyítések 2021. június 30. után (lásd a C1C. bekezdést) megjelölésű módosítás lízingbevevő által történő alkalmazásának eredményeként vált-e alkalmassá a gyakorlati megoldásra.